אבודים – דמויות
דמויות ראשיות > נהרגו או נעלמו

| בון קארלייל |
| --- | --- |
מגולם על ידי: איאן סומרהולדר
עונות: 1
עונות אורח: 2,3,6
דרך הגעה לאי: ניצול טיסת אושיאניק
סכום פרקים: 28

בון קארלייל: מנהל חברת בת של העסק המשפחתי. בון מגיע ממשפחה עשירה. הוא טס לאוסטרליה במטרה להשיב את אחותו החורגת שאנון ועולה איתה על טיסת אושיאניק בחזרה לארצות הברית. על האי מנסה בון להוכיח את יעילותו להישרדות הניצולים ולתרום בכל דרך שהוא יכול. הוא מתחבר עם ג'ון לוק ועוזר לו במסעות הציד בג'ונגל. בון נהרג לקראת סוף העונה הראשונה כאשר הוא וג'ון מוצאים אווירון-מים שתלוי מקצה של צוק, בון מטפס לתוכו ומוצא מכשיר-קשר אבל אחרי שהצליח ליצור קשר (עם הניצולים מזנב המטוס) המטוס נופל מהצוק. בון שורד למספר שעות ונפטר עם המילים האחרונות שלא סיים לומר לג'ק "תאמר לשאנון שאני...". הוא נקבר על האי.
| שאנון רתרפורד |
| --- | --- |
מגולמת על ידי: מגי גרייס
עונות: 1,2
עונות אורח: 3
דרך הגעה לאי: ניצולת טיסת אושיאניק
סכום פרקים: 32

שאנון רתרפורד: אחותו החורגת של בון, בעבר מורה לריקוד. רימתה את בון וגרמה לו לחשוב שהיא במצוקה באוסטרליה ושהיא זקוקה לו שיבוא לחלץ אותה. על האי שאנון מפתחת יחסים רומנטיים עם סעיד. היא נורית בטעות על ידי אנה לוסיה בג'ונגל ומתה במקום בפרק 7 של העונה השנייה.
| וולט לויד |
| --- | --- |
מגולם על ידי: מלקולם דייוויד קלי
עונות: 1
עונות אורח: 2,3,4
דרך הגעה לאי: ניצול טיסת אושיאניק
סכום פרקים: 33

וולט לויד: ילד בן 10, בנו של מייקל. וולט חי את כל חייו עם אימו סוזן ואביו החורג, בריאן באוסטרליה. עם מייקל, לא היה וולט בקשר מאז היותו תינוק. כשהוא בן 10, אימו סוזן נפטרה במוות פתאומי. בריאן לא רצה במשמורת על הילד ופנה למייקל שיבוא לארצות הברית וייקח אליו את המשמורת על וולט בעצמו. מייקל הגיע לאוסטרליה ועלה עם וולט על טיסת אושיאניק בדרך חזור לארצות הברית. לוולט יש כלב מזן לברדור בשם וינסנט אשר גם הועלה על המטוס. על האי התהדקו היחסים בין וולט לאביו הביולוגי. בסוף העונה הראשונה, נחטף וולט על ידי האחרים אשר הביעו בו ככל הנראה עניין מיוחד. מייקל הצליח לשחרר את וולט מהשבי ולברוח איתו מהאי בסוף העונה השנייה. מספר פעמים בסדרה הוגדר וולט על ידי אנשים שונים כ"מיוחד" ונרמז כי יש לו כוחות על טבעיים. במהלך הסדרה נראית דמותו של וולט על ידי חלק מהשורדים וביניהם, שאנון, סעיד וג'ון לוק, אך לא ברור אם הוא באמת היה שם.
| אנה לוסיה קורטז |
| --- | --- |
מגולמת על ידי: מישל רודריגז
עונות: 1-2
עונות אורח: 5, 4
דרך הגעה לאי: ניצולת טיסת אושיאניק
סכום פרקים: 23

אנה לוסיה: שוטרת במשטרת לוס אנג'לס. לאחר שהתפטרה מהמשטרה בעקבות תקרית אישית, נשכרה על ידי כריסטיאן שפרד כשומרת ראש, ונסעה עמו לאוסטרליה. בדרך חזרה לארצות הברית, עלתה על טיסת אושיאניק. אנה לוסיה התרסקה על האי עם קבוצת הניצולים מזנב המטוס שנחשפה רק בעונה השנייה. היא הפכה למנהיגת הקבוצה עד שהקבוצה התאחדה עם קבוצת הניצולים הראשית של הסדרה. אנה לוסיה נורתה למוות על ידי מייקל.
| ליבי |
| --- | --- |
מגולמת על ידי: סינתיה וואטרוס
עונות: 2
עונות אורח: 4,5
דרך הגעה לאי: ניצולת טיסת אושיאניק
סכום פרקים: 23

ליבי: לפני הגעתה לאי, התאשפזה באותו בית המשוגעים בו התאשפז הרלי. ליבי פגשה את דזמונד כשהוא השתחרר מהכלא, ונתנה לו את הספינה "אליזבת" שאיתה הוא הגיע אל האי. על האי, טענה ליבי כי היא פסיכיאטרית אף על פי שמעולם לא הוכחה טענה זאת. היא נמנתה עם קבוצת ניצולי החלק האחורי של מטוס אושיאניק ונורתה למוות על ידי מייקל לאחר שהייתה עדה מקרית לרציחתה של אנה לוסיה. ליבי גם מופיעה הרבה פעמים בסיוטים של מייקל.
| מר אקו |
| --- | --- |
מגולם על ידי: אדווייל אקינו-אגבה
עונות: 2-3
עונות אורח: -
דרך הגעה לאי: ניצול טיסת אושיאניק
סכום פרקים: 20

מר אקו: סוחר סמים ניגרי, אשר חזר בתשובה והפך לכומר. נשלח לארצות הברית מטעם הכנסייה ועלה על טיסת אושיאניק. מר אקו נמנה עם קבוצת זנב המטוס, ונהרג על ידי המפלצת המסתורית של האי בתחילת העונה השלישית.
| ניקי פרננדז |
| --- | --- |
מגולמת על ידי: קייל סנצ'ז
עונות: 3
עונות אורח: -
דרך הגעה לאי: ניצולת טיסת אושיאניק
סכום פרקים: 7

ניקי פרננדז: נחשפה רק בעונה השלישית אף על פי שהייתה חלק מקבוצת הניצולים עוד מהיום הראשון (לפי העלילה). לפני ההתרסקות הייתה ניקי שחקנית בסדרה מוכרת באוסטרליה ובמקביל שדדה עם בן זוגה פאולו יהלומים בשווי 8 מיליון דולר. ניקי עלתה על טיסת אושיאניק ביחד עם פאולו והיהלומים. לאחר ההתרסקות, ניקי ופאולו הסתכסכו על בעלות היהלומים היקרים שבידיהם. בעקבות הריב, הם מצאו את מותם בדרך טרגית כשנקברו על ידי שאר הניצולים אשר החשיבו אותם למתים, אף על פי שהיו רק משותקים.
| פאולו |
| --- | --- |
מגולם על ידי: רודריגו סנתורו
עונות: 3
עונות אורח: -
דרך הגעה לאי: ניצול טיסת אושיאניק
סכום פרקים: 7

פאולו: נחשף ביחד עם ניקי בעונה השלישית. בן זוגה של ניקי ושותפה לשוד היהלומים. מת ביחד עם ניקי במהלך העונה השלישית.
| צ'ארלי פייס |
| --- | --- |
מגולם על ידי: דומיניק מונאהן
עונות: 1-3
עונות אורח: 4, 6
דרך הגעה לאי: ניצול טיסת אושיאניק
סכום פרקים: 65

צ'ארלי פייס: כוכב רוק בלהקת רוק בריטית בשם "דרייבשאפט" ביחד עם אחיו, ליאם. הלהקה של צ'ארלי התפרקה לאחר שחברי הלהקה ובראשם ליאם, הידרדרו לשימוש בסמים. צ'ארלי הגיע לאוסטרליה במטרה לנסות לגייס את ליאם (שכבר נגמל מהסמים והקים משפחה) לחזור לסיבוב הופעות בארצות הברית. לאחר שלא הצליח לשכנעו, עלה לבדו על טיסת אושיאניק. על האי, הצליח צ'ארלי להיגמל מהסמים אף על פי שבהמשך הסדרה כמעט והתפתה מספר פעמים לחזור ולהשתמש בהם. בעונה השלישית, סיפר לו דזמונד כי ראה חיזיון ובו צ'ארלי הולך למות. בסוף העונה השלישית הנבואה התגשמה, כשצ'ארלי הקריב את עצמו במסגרת הניסיון ליצור קשר עם משלחת אונית התובלה.
| מייקל דוסון |
| --- | --- |
מגולם על ידי: הארולד פרינו ג'וניור
עונות: 1-2,4
דרך הגעה לאי: ניצול טיסת אושיאניק
סכום פרקים: 48

מייקל דוסון: עובד בניין ואביו של וולט. וולט עזב את מייקל בעודו תינוק ביחד עם אימו, סוזן, לאחר שזאת זכתה במשמורת עליו מפני שלא היו נשואים. סוזן התחתנה עם עורך דין בכיר בשם בריאן והשלושה עברו לסידני בעוד מייקל נשאר בארצות הברית. עשר שנים לאחר מכן סוזן נפטרה ובריאן, האב המאמץ, פנה למייקל שייקח איתו את וולט והסביר לו שהוא אינו מעוניין במשמורת עליו. מייקל טס לאוסטרליה כדי לקחת את וולט והתרסק בטיסת אושיאניק ביחד איתו, בדרך חזור לארצות הברית. לאחר ההתרסקות זכו וולט ומייקל להכיר אחד את השני והיחסים בין השניים התהדקו. במהלך העונה השנייה הרג מייקל את אנה לוסיה וליבי כדי להשיג את בנו וולט. אחרי שמייקל ווולט חזרו מהאי יחסם התערער מפני שמייקל סיפר לו על אנה לוסיה וליבי. מייקל חוזר לאי במטרה לעזור לחבריו על האי, אך הוא נהרג כאשר הקריב את עצמו כשהתפוצצה הספינה של צ'ארלס ווידמור.